钦定古今图书集成/明伦汇编/闺媛典/第037卷 > 皇清一 > 李应春妻王氏
## 钦定古今图书集成/明伦汇编/闺媛典/第037卷 > 皇清一 > 李应春妻王氏

按《济南府志》：“王氏，莱芜人，李应春妻。勤俭克修妇道，家虽饶，不废操作。太姑性严急，奉之惟谨。遇疾祈代。既没，茹素终身，事姑视太姑尤至。”

===亓才妻李氏===

按《济南府志》：“李氏，莱芜人，李进儒女，孝廉亓才妻。家贫，纺绩以佐菽水。舅姑偏爱其幼子，氏曰：‘此自人情，衣食自舅姑外，必先幼叔，以顺舅姑心’。” 才举乡荐，生三子，凡事犹禀命舅姑，不敢专。以子之伟贵，封太宜人。年八十七卒。